1999 yil. Oqsaroy qarorgohida o‘tgan navbatdagi yig‘ilishda O‘zbekiston xalq yozuvchisi, O‘zbekiston qahramoni yozuvchi Said Ahmad so‘zga chiqdi. Shundan so‘ng O‘zbekistonning Birinchi Prezidenti Islom Karimov yozuvchini o‘zi o‘tirgan stulga taklif qildi. Said Ahmad odob yuzasidan bosh tortdi. Ammo Islom Karimov qo‘yarda qo‘ymay yozuvchini o‘z stuliga o‘tqizdi va tarixda qolgan ajoyib bir gap aytdi: “Said Ahmad aka prezident bo‘lsa qanday bo‘larkan?..” Butun zal ularni olqishlagan edi o‘shanda...